4. Libanon (äänestys) 
- Ennen äänestystä:
Jana Hybášková
(EN) Arvoisa puhemies, pyydän kielellistä korjausta, koska päätöslauselmaa koskevat neuvottelut käytiin ranskaksi. 5 kohdan ensimmäisessä lauseessa on ranskaksi ilmaus ”notamment du Hezbollah”, ja englanniksi sen pitäisi olla ”especially Hizbollah” ja tšekiksi ”a zejména Hizballáhu”. En voi olla vastuussa muunkielisistä versioista.
- Kohdasta 1 toimitetun äänestyksen jälkeen:
Pasqualina Napoletano
PSE-ryhmän puolesta. - (IT) Arvoisa puhemies, hyvät parlamentin jäsenet, tarkistus korvaa alkuperäisen tekstin 1 kohdan seuraavasti:
”panee tyytyväisenä merkille Dohassa tehdyn sopimuksen, joka koskee kenraali Michel Suleimanin valintaa tasavallan presidentiksi lähipäivien kuluessa, uuden kansallisen yhtenäisyyden hallituksen perustamista ja vaalilain antamista; kehottaa sopimuspuolia panemaan tämän sopimuksen täytäntöön täysimääräisesti; korostaa kansainvälisen yhteisön positiivisen reaktion merkitystä; onnittelee libanonilaisia puolueita sopimuksen saavuttamisesta sekä Qatarin valtiota ja Arabivaltioiden liittoa sovittelun onnistumisesta”.
(Suullinen tarkistus hyväksyttiin.)
